text: # Ò̤-siông Géu-sĕng-dòng
  Ò̤-siông Géu-sĕng-dòng (河上救生堂), gāng-chĭng Géu-sĕng-dòng (救生堂), iâ hô̤ lā̤ Dūng Hông Siĕng-sṳ̆ Cū-dâing (董奉仙師祖殿), sê Hók-ciŭ Dài-gĕ̤ng gì siŏh ciáh miêu, gé̤ṳng Dūng Hông, Lìng-cūi-nā̤, Sùng-ò̤ Gŏ̤ Dŭ-dók (巡河高都督, "Chék-iè 七爺"), Hô̤-gá Ciĕng Ciŏng-gŭng (護駕詹將軍 "Báik-iè 八爺"), Siū-gīng Dâi-uòng (守境大王). Hiêng-câi gì ôi-dé găk Băh-mā Nàng-lô (白馬南路) 432 hô̤, biĕng-dău cêu sê Băh-mā-ò̤ Gŭng-huòng. Ciā miêu sê Dô̤-gáu diē-sié Giū-áng Tái-săng gì 13 ciáh dòng cĭ ék, sṳ̆k Gāng-éng-gīng (感應境), ngiàng-sìng gâe̤ng muóng-buŏi gì sèng-âu sṳ̆k Ò̤-siông-áng (河上案).
  
  ## Lĭk-sṳ̄
  Ò̤-siông Géu-sĕng-dòng nguòng-dā̤ gì dê-cī găk Dà-dìng-gă̤ (茶亭街) să̤-hióng, Sā̤-mā-ò̤ (洗馬河) nàng gièng gì Ò̤-siông-chŏng (河上村), gé̤ṳng dŏng-sì gì mìng-ĭ Dūng Hông, chă-bók-dŏ̤ ô sé-báh-gūi nièng gì lĭk-sṳ̄. Mìng-dièu muăk-gĭ, Diòng-lŏ̤h siŏh ciáh sáng Uòng (王) gì gă-cŭk buăng lì Hók-ciŭ, găk Ò̤-siông-chŏng dêu, ciŏng lō̤-gă Tái-ĭk-gṳ̆ng (太乙宮) gì hiŏng-huōi chiāng gáu Hók-ciŭ, kī ciā miêu gé̤ṳng Dūng Hông. Muāng-chĭng gì sèng-âu ĭng-ôi miêu ngài--kó̤ tṳ̀ng kī. Ùng-gáik sèng-âu ké̤ṳk pó̤-huâi--kó̤, chă-bók-dŏ̤ 1990 nièng cō̤-iêu tṳ̀ng siŭ. 1998 nièng, ké̤ṳk Hók-ciŭ-chê céng-hū nêng-dêng có̤ "chê ngék ùng-ŭk bō̤-hô dăng-ôi" (市級文物保護單位). 2007 nièng, ĭng-ôi Ìng-dáik-lô (仁德路) guóh-gióng gāi-cô̤, buăng gáu Băh-mā-ò̤ gièng gì Băh-mā Nàng-lô Gŏ̤-gă-ció (高家厝) guó-dô. 2010 nièng, sōng-dĕk Băh-mā-ò̤ gièng gì Băh-mā Nàng-lô 432 hô̤ kī siŏh ciáh gâe̤ng nguòng-lài siŏh-muò-siŏh-iông gì sĭng miêu, nguòng-lài gì biáh-uâ iâ chiāng ciŏng-gă iā sá̤-nê gì gáuk giâ lì, tṳ̀ng-sĭng ciŏng gèng--kó̤. 2012 nièng kī hō̤ buăng diē kó̤. 2019 nièng 7 nguŏk 25 hô̤, ké̤ṳk Dài-gĕ̤ng-kṳ̆ nêng-dêng có̤ "dâ̤ săng piĕ kṳ̆ ngék ùng-ŭk bō̤-hô dăng-ôi" (第三批區級文物保護單位).
title: Ò̤-siông Géu-sĕng-dòng
wikitext: {{twin|0}}
  {{Infobox religious building
  | building_name = Ò̤-siông Géu-sĕng-dòng
  | native_name = 河上救生堂
  | native_name_lang = zh-Hans
  | image = 
  | caption =  
  | coordinates = {{coord|26.06404|N|119.29084|E|display=it}}
  | coordinates_footnotes = 
  | religious_affiliation = [[Dô̤-gáu]]<br>[[Dṳ̆ng-guók mìng-găng séng-ngiōng]]
  | architect = 
  | architecture_type = 
  | architecture_style = 
  | location = [[Hók-gióng]] [[Hók-ciŭ]] [[Dài-gĕ̤ng]] Siông-ò̤-diē (nguòng-lài)<br>Dài-gĕ̤ng Băh-mā Nàng-lô 432 hô̤ (tṳ̀ng kī)
  | country = {{flagcountry|China}}
  | consecration_year = 
  | founded_by = 
  | creator   = 
  | funded_by = 
  | general_contractor = 
  | established    = [[Mìng-dièu]] muăk-gĭ (nguòng-lài)<br>[[2012 nièng]] (tṳ̀ng kī)
  | groundbreaking = 
  | year_completed = 
  | date_demolished = <!-- or | date_destroyed = -->
  | footnotes = 
  | website = <!--  {{URL|}}  -->
  }}
  '''Ò̤-siông Géu-sĕng-dòng''' (河上救生堂), gāng-chĭng '''Géu-sĕng-dòng''' (救生堂), iâ hô̤ lā̤ '''Dūng Hông Siĕng-sṳ̆ Cū-dâing''' (董奉仙師祖殿)<ref>{{cite web |url = http://www.taijiang.gov.cn/xjwz/zjtj/lswh/201812/t20181206_2697674.htm |title = 河上救生堂 |work = 福州市台江区人民政府 |date = 2018-12-06 }}{{Dead link|date=February 2025 |bot=InternetArchiveBot |fix-attempted=yes }}</ref>, sê [[Hók-ciŭ]] [[Dài-gĕ̤ng]] gì siŏh ciáh [[miêu]], gé̤ṳng [[Dūng Hông]], [[Lìng-cūi-nā̤]], Sùng-ò̤ Gŏ̤ Dŭ-dók (巡河高都督, "Chék-iè 七爺"), Hô̤-gá Ciĕng Ciŏng-gŭng (護駕詹將軍 "Báik-iè 八爺"), Siū-gīng Dâi-uòng (守境大王). Hiêng-câi gì ôi-dé găk Băh-mā Nàng-lô (白馬南路) 432 hô̤, biĕng-dău cêu sê [[Băh-mā-ò̤ Gŭng-huòng]]. Ciā miêu sê [[Dô̤-gáu]] diē-sié [[Giū-áng Tái-săng]] gì 13 ciáh dòng cĭ ék, sṳ̆k Gāng-éng-gīng (感應境), [[ngiàng-sìng]] gâe̤ng [[muóng-buŏi]] gì sèng-âu sṳ̆k Ò̤-siông-áng (河上案).
  
  ==Lĭk-sṳ̄==
  Ò̤-siông Géu-sĕng-dòng nguòng-dā̤ gì dê-cī găk [[Dà-dìng-gă̤]] (茶亭街) să̤-hióng, [[Sā̤-mā-ò̤]] (洗馬河) nàng gièng gì Ò̤-siông-chŏng (河上村), gé̤ṳng dŏng-sì gì mìng-ĭ [[Dūng Hông]], chă-bók-dŏ̤ ô sé-báh-gūi nièng gì lĭk-sṳ̄. [[Mìng-dièu]] muăk-gĭ, [[Diòng-lŏ̤h]] siŏh ciáh sáng Uòng (王) gì gă-cŭk buăng lì Hók-ciŭ, găk Ò̤-siông-chŏng dêu, ciŏng lō̤-gă [[Tái-ĭk-gṳ̆ng]] (太乙宮) gì hiŏng-huōi chiāng gáu Hók-ciŭ, kī ciā miêu gé̤ṳng Dūng Hông. [[Muāng-chĭng]] gì sèng-âu ĭng-ôi miêu ngài--kó̤ tṳ̀ng kī. Ùng-gáik sèng-âu ké̤ṳk pó̤-huâi--kó̤, chă-bók-dŏ̤ 1990 nièng cō̤-iêu tṳ̀ng siŭ. 1998 nièng, ké̤ṳk Hók-ciŭ-chê céng-hū nêng-dêng có̤ "chê ngék ùng-ŭk bō̤-hô dăng-ôi" (市級文物保護單位). 2007 nièng, ĭng-ôi Ìng-dáik-lô (仁德路) guóh-gióng gāi-cô̤, buăng gáu [[Băh-mā-ò̤]] gièng gì Băh-mā Nàng-lô Gŏ̤-gă-ció (高家厝) guó-dô. 2010 nièng, sōng-dĕk Băh-mā-ò̤ gièng gì Băh-mā Nàng-lô 432 hô̤ kī siŏh ciáh gâe̤ng nguòng-lài siŏh-muò-siŏh-iông gì sĭng miêu, nguòng-lài gì [[biáh-uâ]] iâ chiāng ciŏng-gă iā sá̤-nê gì gáuk giâ lì, tṳ̀ng-sĭng ciŏng gèng--kó̤. 2012 nièng kī hō̤ buăng diē kó̤. 2019 nièng 7 nguŏk 25 hô̤, ké̤ṳk Dài-gĕ̤ng-kṳ̆ nêng-dêng có̤ "dâ̤ săng piĕ kṳ̆ ngék ùng-ŭk bō̤-hô dăng-ôi" (第三批區級文物保護單位).
  
  ==Chăng-kō̤ cṳ̆-lâiu==
  {{reflist}}
  
  *{{cite web|url=https://www.chinadaily.com.cn/m/fujian/fuzhou_c/2010-09/28/content_11358399.htm|title = 古建筑河上救生堂重建 为纪念三国名医董奉而建}}
  *{{cite web|url=https://news.fznews.com.cn/shehui/2010-12-4/2010124IDqODsIVAA234147.shtml|title = 河上救生堂古壁画搬进新居 历经400多年保存完好}}
  
  [[Category:miêu]]